1.9.2023
EL
Επίσημη Εφημερίδα της Ευρωπαϊκής Ένωσης
C 312/151
(25)
Με την παραδοχή αμετάβλητων πολιτικών, οι εαρινές προβλέψεις 2023 της Επιτροπής προβλέπουν αύξηση των καθαρών εθνικά χρηματοδοτούμενων πρωτογενών δαπανών σε 2,9 % το 2024, ποσοστό χαμηλότερο από τον συνιστώμενο ρυθμό ανάπτυξης.
(26)
Σύμφωνα με το πρόγραμμα σταθερότητας 2023, οι δημόσιες επενδύσεις αναμένεται να παραμείνουν σταθερές στο 4,5 % του ΑΕΠ το 2023 και το 2024.
Το πρόγραμμα σταθερότητας 2023 αναφέρεται σε μεταρρυθμίσεις και επενδύσεις, οι οποίες αναμένεται να συμβάλουν στη δημοσιονομική βιωσιμότητα και στη βιώσιμη και χωρίς αποκλεισμούς ανάπτυξη.
Σε αυτές τις μεταρρυθμίσεις και επενδύσεις περιλαμβάνονται επενδύσεις για την προώθηση της ενεργειακής και της ψηφιακής μετάβασης, οι οποίες αποτελούν επίσης μέρος το σχεδίου ανάκαμψης και ανθεκτικότητας.
(27)
Το πρόγραμμα σταθερότητας 2023 περιγράφει μια μεσοπρόθεσμη δημοσιονομική πορεία έως το 2027.
Σύμφωνα με το πρόγραμμα σταθερότητας 2023, το έλλειμμα της γενικής κυβέρνησης αναμένεται να μειωθεί σε 1,0 % του ΑΕΠ το 2025 και σε 0,8 % έως το 2026 προτού αυξηθεί σε 0,9 % το 2027..
Ως εκ τούτου, το έλλειμμα της γενικής κυβέρνησης προγραμματίζεται να παραμείνει σε επίπεδο κάτω του 3 % του ΑΕΠ κατά τη διάρκεια της περιόδου που καλύπτει το πρόγραμμα.
Σύμφωνα με το πρόγραμμα σταθερότητας 2023, ο δείκτης χρέους της γενικής κυβέρνησης ως προς το ΑΕΠ αναμένεται να αυξηθεί από 27,5 % του ΑΕΠ στο τέλος του 2024 σε 29,0 % του ΑΕΠ έως το τέλος του 2027.
(28)
Ο αντίκτυπος των δημογραφικών τάσεων στις δημόσιες δαπάνες θα οξυνθεί τις επόμενες δεκαετίες, διότι ο αριθμός συνταξιούχων ανά εργαζόμενο αναμένεται να αυξηθεί σταθερά λόγω της γήρανσης του πληθυσμού και της επιβράδυνσης των καθαρών μεταναστευτικών ροών.
Σύμφωνα με το σενάριο χωρίς αλλαγή πολιτικής, το Λουξεμβούργο θα αντιμετω­ πίσει μία από τις μεγαλύτερες αυξήσεις των συνταξιοδοτικών δαπανών της ΕΕ ως ποσοστό του ΑΕΠ, οι οποίες προβλέπεται να διπλασιαστούν σε περίπου 18 % του ΑΕΠ έως το 2070, το υψηλότερο ποσοστό στην Ένωση.
Αυτό θα οδηγήσει σε σημαντική αύξηση του δημόσιου χρέους, γεγονός που θα θέσει σε κίνδυνο τη βιωσιμότητα των δημόσιων οικονομικών.
Το σχέδιο ανάκαμψης και ανθεκτικότητας δεν πραγματεύεται τη μακροπρόθεσμη βιωσιμότητα του συντα­ ξιοδοτικού συστήματος.
Συγκεκριμένα, το σχέδιο αυτό δεν ασχολείται με τις αρνητικές επιπτώσεις των συστημάτων πρόωρης συνταξιοδότησης και των οικονομικών κινήτρων για πρόωρη αποχώρηση από την αγορά εργασίας, τα οποία συμβάλλουν στο χαμηλό ποσοστό απασχόλησης των εργαζομένων μεγαλύτερης ηλικίας.
Η αύξηση της πραγματικής ηλικίας συνταξιοδότησης θα είχε θετικό μακροοικονομικό αντίκτυπο και θα μπορούσε να μειώσει τις δαπάνες για συντάξεις, δεδομένου ότι υψηλότερο ποσοστό εργαζομένων μεγαλύτερης ηλικίας στην απασχόληση θα στήριζε την οικονομική ανάπτυξη.
Η καταπολέμηση του επιθετικού φορολογικού σχεδιασμού στην Ένωση είναι ουσιαστικής σημασίας για: i) την πρόληψη της στρέβλωσης του ανταγωνισμού μεταξύ επιχειρήσεων· ii) τη διασφάλιση της δίκαιης μεταχείρισης των φορολογουμένων· τη διασφάλιση της δίκαιης μεταχείρισης των φορολογουμένων· και iii) τη διασφάλιση των δημόσιων οικονομικών.
Το Λουξεμβούργο είναι μια μικρή ανοικτή οικονομία, με μεγάλο διεθνή χρηματοπιστωτικό τομέα, γεγονός που σε μεγάλο βαθμό εξηγεί την ύπαρξη μεγάλων χρηματοοικονομικών ροών.
Ωστόσο, οι ροές αυτές αντικατοπτρίζουν επίσης την παρουσία πολλών αλλοδαπών εταιρειών στη χώρα, οι οποίες ασκούν δραστηριότητες ενδοομιλικής ταμειακής διαχείρισης.
Ιδιαίτερη ανησυχία προκαλεί η απουσία παρακράτησης φόρου, ή ισοδύναμων μέτρων για τις πληρωμές τόκων και δικαιωμάτων προς περιοχές δικαιοδοσίας που εφαρμόζουν χαμηλή ή μηδενική φορολογία, πέραν των χωρών που περιλαμβάνονται στον ενωσιακό κατάλογο μη συνεργάσιμων περιοχών δικαιοδοσίας (19).
Οι εξερχόμενες πληρωμές τόκων και δικαιωμάτων από εταιρείες με έδρα το Λουξεμβούργο προς δικαιοδοσίες τρίτων χωρών θα ήταν δυνατό να υπόκεινται σε ελάχιστη ή καμία φορολόγηση, αν οι εν λόγω πληρωμές δεν φορολογηθούν ή υποβληθούν σε χαμηλή φορολογία στη δικαιοδοσία του αποδέκτη.
Το Λουξεμβούργο έχει λάβει ορισμένα μέτρα για την καταπολέμηση του επιθετικού φορολογικού σχεδιασμού.
Ωστόσο, μέχρι στιγμής τα μέτρα αυτά είναι ανεπαρκή για την αντιμετώπιση αυτών των χαρακτηριστικών του φορολογικού συστήματος, τα οποία είναι δυνατό να χρησιμοποιηθούν από τις πολυεθνικές εταιρείες για την εφαρμογή επιθετικού φορολογικού σχεδιασμού.
(29)
Σύμφωνα με το άρθρο 19 παράγραφος 3 στοιχείο β) του κανονισμού (ΕΕ) 2021/241 και το κριτήριο 2.2 του παραρτήματος V του εν λόγω κανονισμού, το σχέδιο ανάκαμψης και ανθεκτικότητας περιλαμβάνει εκτεταμένο σύνολο αλληλοενισχυόμενων μεταρρυθμίσεων και επενδύσεων που πρέπει να υλοποιηθούν έως το 2026.
Η υλοποίηση του σχεδίου ανάκαμψης και ανθεκτικότητας του Λουξεμβούργου προχωρεί.
Το Λουξεμβούργο υπέβαλε την πρώτη αίτηση πληρωμής του στις 28 Δεκεμβρίου 2022, η οποία αντιστοιχεί σε 26 ορόσημα και στόχους στην εκτελεστική απόφαση του Συμβουλίου, για την εκταμίευση 20 εκατ.
EUR στο πλαίσιο του μηχανισμού.
Η Επιτροπή δημοσίευσε τη θετική προκαταρκτική αξιολόγησή της στις 28 Απριλίου 2023.
Το Συμβούλιο συζητά την αίτηση πληρωμής.
Τα εν λόγω ορόσημα και οι στόχοι περιλαμβάνουν την έναρξη ισχύος της μεταρρύθμισης του «συμφώνου στέγασης 2.0», που αποσκοπεί στην αύξηση της προσφοράς οικονομικά προσιτών κατοικιών προς ενοικίαση που προσφέρουν οι δήμοι, τις επενδύσεις για την ψηφιοποίηση του δημόσιου τομέα και την ανάπτυξη υπερασφαλών επικοινωνιών, την αναβάθμιση των δεξιοτήτων του εργατικού δυναμικού με τη δρομολόγηση του προγράμματος «FutureSkills» («Μελλοντικές δεξιό­ τητες»), καθώς και μια μεταρρύθμιση για την προμήθεια καθαρών οχημάτων.
Το Λουξεμβούργο υπέβαλε τροποποίηση
(19) Συμπεράσματα του Συμβουλίου σχετικά με τον αναθεωρημένο ενωσιακό κατάλογο μη συνεργάσιμων περιοχών φορολογικής δικαιοδοσίας (ΕΕ C 64 της 21.2.2023, σ.
17).